CELEX: 32011R1259
Language: sk
Date: 2011-12-02 00:00:00
Title: Nariadenie Komisie (EÚ) č. 1259/2011 z  2. decembra 2011 , ktorým sa mení a dopĺňa nariadenie (ES) č. 1881/2006, pokiaľ ide o maximálne hodnoty obsahu dioxínov, PCB podobných dioxínom a PCB nepodobných dioxínom v potravinách  Text s významom pre EHP

3.12.2011   
            
            
               SK
            
            
               Úradný vestník Európskej únie
            
            
               L 320/18
            
         NARIADENIE KOMISIE (EÚ) č. 1259/2011
   z 2. decembra 2011,
   ktorým sa mení a dopĺňa nariadenie (ES) č. 1881/2006, pokiaľ ide o maximálne hodnoty obsahu dioxínov, PCB podobných dioxínom a PCB nepodobných dioxínom v potravinách
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
   keďže:
   
               (1)
            
            
               Nariadením Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (2), sa stanovujú maximálne hodnoty obsahu dioxínov a PCB podobných dioxínom v celej škále potravín.
            
         
               (2)
            
            
               Dioxíny patria do skupiny 75 kongenerov polychlórovaných dibenzo-p-dioxínov (PCDD) a 135 kongenerov polychlórovaných dibenzofuránov (PCDF), z ktorých 17 je toxikologicky významných. Polychlórované bifenyly (PCB) predstavujú skupinu 209 rôznych kongenerov, ktoré možno rozdeliť do dvoch skupín podľa ich toxikologických vlastností: 12 kongenerov vykazuje toxikologické vlastnosti podobné vlastnostiam dioxínov, a preto sa často označujú ako PCB podobné dioxínom. Ostatné PCB nevykazujú toxicitu podobnú dioxínom, ale majú odlišný toxikologický profil a označujú sa ako PCB nepodobné dioxínom.
            
         
               (3)
            
            
               Každý kongener dioxínov alebo PCB podobných dioxínom vykazuje rozdielnu úroveň toxicity. Aby bolo možné sčítať toxicitu týchto rozličných kongenerov, zaviedla sa koncepcia faktorov toxickej ekvivalencie (TEF), ktorá má uľahčiť hodnotenie rizika a kontrolu dodržiavania právnych predpisov. To znamená, že analytické výsledky týkajúce sa kongenerov všetkých jednotlivých dioxínov a PCB podobných dioxínom, ktoré sú toxikologicky významné, sa vyjadria kvantifikovateľnou jednotkou, a to toxickým ekvivalentom TCDD (TEQ).
            
         
               (4)
            
            
               Svetová zdravotnícka organizácia (WHO) zorganizovala v dňoch 28. až 30. júna 2005 odborný seminár týkajúci sa hodnôt TEF, ktoré WHO odsúhlasila v roku 1998. Zmenilo sa niekoľko hodnôt TEF, najmä pre PCB, oktachlórované kongenery a pentachlórované furány. Údaje o účinkoch nových hodnôt TEF a nedávnom výskyte sú zhromaždené vo vedeckej správe Európskeho úradu pre bezpečnosť potravín (EFSA) „Výsledky monitorovania hodnôt dioxínov v potravinách a krmivách“ („Results of the monitoring of dioxin levels in food and feed“) (3). Preto je vhodné preskúmať maximálne hodnoty obsahu PCB s prihliadnutím na tieto nové údaje.
            
         
               (5)
            
            
               Vedecká skupina EFSA pre kontaminanty v potravinovom reťazcu prijala na žiadosť Komisie stanovisko k prítomnosti PCB nepodobných dioxínom v krmivách a potravinách (4).
            
         
               (6)
            
            
               Suma šiestich markerov alebo ukazovateľov PCB (PCB 28, 52, 101, 138, 153 a 180) zahŕňa asi polovicu z celkového množstva PCB nepodobných dioxínom prítomných v krmivách a potravinách. Táto suma sa považuje za vhodný marker pre výskyt a ľudskú expozíciu PCB nepodobným dioxínom, a preto by sa mala stanoviť za maximálnu hodnotu.
            
         
               (7)
            
            
               Maximálne hodnoty boli stanovené vzhľadom na údaje o nedávnom výskyte zhromaždené vo vedeckej správe EFSA „Výsledky monitorovania PCB nepodobných dioxínom v krmivách a potravinách“ („Results of the monitoring of non dioxin-like PCBs in food and feed“) (5). Hoci je možné dosiahnuť nižšie limity kvantifikácie (limits of quantification – LOQ), možno pozorovať, že značný počet laboratórií uplatňuje LOQ 1 μg/kg tuku alebo dokonca 2 μg/kg tuku. Ak sa analytický výsledok vyjadrí ako horná hodnota, malo by to v niektorých prípadoch za následok hodnotu blížiacu sa maximálnej hodnote, ak by sa stanovili veľmi prísne maximálne hodnoty, a to aj keby neboli kvantifikované žiadne PCB. Taktiež sa potvrdilo, že v prípade určitých kategórií potravín neboli údaje veľmi rozsiahle. Preto by bolo vhodné opätovne preskúmať maximálne hodnoty po uplynutí troch rokov, a to na základe rozsiahlejšej databázy získanej pomocou analytickej metódy s dostatočnou citlivosťou na kvantifikáciu nízkych hodnôt.
            
         
               (8)
            
            
               Fínsku a Švédsku bola udelená výnimka na uvádzanie na trh rýb pochádzajúcich z oblasti Baltského mora a určených na spotrebu na ich území, ktorých obsah dioxínov je vyšší než maximálne hodnoty stanovené pre dioxíny a sumu dioxínov a PCB podobných dioxínom v rybách. Tieto členské štáty splnili podmienky týkajúce sa požiadavky informovať spotrebiteľov o stravovacích odporúčaniach. Každoročne oznamujú Komisii výsledky monitorovania hodnôt dioxínov v rybách z oblasti Baltského mora a opatrenia na zníženie expozície ľudí účinkom dioxínov z oblasti Baltského mora.
            
         
               (9)
            
            
               Na základe výsledkov monitorovania hodnôt dioxínov a PCB podobných dioxínom, ktoré vykonáva Fínsko a Švédsko, by sa mala udelená výnimka obmedziť na určité druhy rýb. Vzhľadom na pretrvávajúcu prítomnosť dioxínov a PCB v životnom prostredí, a teda aj v rybách, je žiadúce udeliť túto výnimku bez časového obmedzenia.
            
         
               (10)
            
            
               Lotyšsko požiadalo v prípade uloveného voľne žijúceho lososa o podobnú výnimku, aká bola udelená Fínsku a Švédsku. Na tento účel Lotyšsko preukázalo, že expozícia ľudí dioxínom a PCB podobným dioxínom na jeho území nie je vyššia než najvyššia priemerná miera v ktoromkoľvek inom členskom štáte a že má zavedený systém, ktorým sa zabezpečuje plná informovanosť spotrebiteľov o stravovacích odporúčaniach týkajúcich sa obmedzenia konzumácie rýb z oblasti Baltského mora identifikovanými citlivými skupinami obyvateľstva s cieľom vyhnúť sa potenciálnym zdravotným rizikám. Okrem toho by sa malo v prípade rýb z oblasti Baltského mora vykonávať monitorovanie hodnôt dioxínov a PCB podobných dioxínom a o výsledkoch a opatreniach prijatých na zníženie expozície ľudí účinkom dioxínov a PCB podobných dioxínom z rýb z oblasti baltského mora by sa mala podať správa Komisii. Zaviedli sa nevyhnutné opatrenia zabezpečujúce, aby sa ryby a výrobky z nich, ktoré nespĺňajú maximálne hodnoty, neuvádzali na trh v iných členských štátoch.
            
         
               (11)
            
            
               Vzhľadom na to, že vzorec kontaminácie PCB nepodobných dioxínom v rybách z oblasti Baltského mora vykazuje podobné charakteristiky ako kontaminácia dioxínmi a PCB podobnými dioxínom, a keďže PCB nepodobné dioxínom sú tiež vo veľkej miere trvalo prítomné v životnom prostredí, je vhodné udeliť podobnú výnimku, pokiaľ ide o prítomnosť PCB nepodobných dioxínom, rovnako ako je tomu v prípade dioxínov a PCB podobných dioxínom.
            
         
               (12)
            
            
               EFSA bol požiadaný o vydanie vedeckého stanoviska k prítomnosti dioxínov a PCB podobných dioxínom v pečeni oviec a jeleňovitých a k vhodnosti stanovenia maximálnych hodnôt obsahu dioxínov a PCB v pečeni a výrobkoch z nej vyrobených skôr na vzhľadom na celý výrobok než na základe obsahu tuku, ako je tomu v súčasnosti. Ustanovenia týkajúce sa pečene a výrobkov z nej vyrobených, najmä ustanovenia týkajúce sa pečene oviec a jeleňovitých, by sa preto mali preskúmať potom, čo bude k dispozícii stanovisko EFSA. Do toho času je vhodné stanoviť maximálnu hodnotu obsahu dioxínov a PCB na základe obsahu tuku.
            
         
               (13)
            
            
               Na potraviny s menej ako 1 % obsahu tuku sa doposiaľ nevzťahovali maximálne hodnoty obsahu dioxínov a PCB podobných dioxínom, keďže k expozícii človeka prispievajú vo všeobecnosti v malej miere. Vyskytli sa však prípady potravín s obsahom menej než 1 % tuku, ale s veľmi vysokým obsahom dioxínov a PCB podobných dioxínom v tuku. Preto je vhodné uplatniť na tieto potraviny maximálnu hodnotu obsahu, ktorý by sa však stanovil vzhľadom na celý výrobok. Vzhľadom na to, že maximálna hodnota sa v prípade niektorých potravín s nízkym obsahom tuku stanovuje vzhľadom na celý výrobok, je vhodné použiť v prípade potravín s obsahom menej než 2 % tuku maximálnu hodnotu stanovenú vzhľadom na výrobok.
            
         
               (14)
            
            
               Vzhľadom na údaje z monitorovania dioxínov a PCB podobných dioxínom v potravinách pre dojčatá a malé deti je vhodné stanoviť osobitnú nižšiu maximálnu hodnotu obsahu dioxínov a PCB podobných dioxínom v potravinách určených pre dojčatá a malé deti. Nemecký spolkový inštitút pre hodnotenie rizík predložil EFSA osobitnú žiadosť o posúdenie rizík, ktoré pre dojčatá a malé deti predstavuje prítomnosť dioxínov a PCB podobných dioxínom v potravinách pre dojčatá a malé deti. Preto by sa potom, čo bude k dispozícii stanovisko EFSA, mali preskúmať ustanovenia týkajúce sa potravín pre dojčatá a malé deti.
            
         
               (15)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Nariadenie (ES) č. 1881/2006 sa týmto mení a dopĺňa takto:
   
               1.
            
            
               Článok 7 sa mení a dopĺňa takto:
               
                           a)
                        
                        
                           Názov „Dočasné výnimky“ sa nahrádza názvom „Výnimky“.
                        
                     
                           b)
                        
                        
                           Odsek 4 sa nahrádza takto:
                           „4.   Odchylne od článku 1 môžu Fínsko, Švédsko a Lotyšsko udeľovať povolenia uvádzať na ich vlastný trh uloveného voľne žijúceho lososa obyčajného (Salmo salar) a výrobky z neho, pochádzajúce z oblasti Baltského mora a určené na spotrebu na ich vlastnom území, s hodnotami obsahu dioxínov a/alebo PCB podobných dioxínom a/alebo PCB nepodobných dioxínom vyššími než maximálne hodnoty stanovené v bode 5.3 prílohy za predpokladu, že majú zavedený systém na zabezpečenie plnej informovanosti spotrebiteľov o stravovacích odporúčaniach týkajúcich sa obmedzení konzumácie uloveného voľne žijúceho lososa obyčajného pochádzajúceho z oblasti Baltského mora a výrobkov z neho identifikovanými citlivými skupinami obyvateľstva s cieľom zabrániť potenciálnym zdravotným rizikám.
                           Fínsko, Švédsko a Lotyšsko naďalej uplatňujú opatrenia potrebné na zabezpečenie toho, aby sa ryby a výrobky z rýb, ktoré nie sú v súlade s bodom 5.3 prílohy, neuvádzali na trh v iných členských štátoch.
                           Fínsko, Švédsko a Lotyšsko budú každoročne podávať Komisii správu o opatreniach prijatých s cieľom účinne informovať identifikované citlivé skupiny obyvateľstva o stravovacích odporúčaniach a zabezpečiť, aby sa ulovený voľne žijúci losos obyčajný a výrobky z neho, ktoré nespĺňajú maximálne hodnoty, neuvádzali na trh v iných členských štátoch. Preukážu tiež účinnosť týchto opatrení.“
                        
                     
                           c)
                        
                        
                           Dopĺňa sa tento odsek 5:
                           „5.   Odchylne od článku 1 môžu Fínsko a Švédsko udeľovať povolenia uvádzať na ich vlastný trh uloveného voľne žijúceho sleďa obyčajného s dĺžkou viac ako 17 cm (Clupea harengus), uloveného voľne žijúceho sivoňa (Salvelinus spp.), ulovenej voľne žijúcej mihule riečnej (Lampetra fluviatilis) a uloveného voľne žijúceho pstruha obyčajného (Salmo trutta) a výrobky z nich, pochádzajúce z oblasti Baltského mora a určené na spotrebu na ich vlastnom území, s hodnotami obsahu dioxínov a/alebo PCB podobných dioxínom a/alebo PCB nepodobných dioxínom vyššími než maximálne hodnoty stanovené v bode 5.3 prílohy za predpokladu, že majú zavedený systém na zabezpečenie plnej informovanosti spotrebiteľov o stravovacích odporúčaniach týkajúcich sa obmedzení konzumácie uloveného voľne žijúceho sleďa obyčajného s dĺžkou viac ako 17 cm, uloveného voľne žijúceho sivoňa, ulovenej voľne žijúcej mihule riečnej a uloveného voľne žijúceho pstruha obyčajného z oblasti Baltského mora a výrobkov z nich identifikovanými citlivými skupinami obyvateľstva s cieľom zabrániť potenciálnym zdravotným rizikám.
                           Fínsko a Švédsko naďalej uplatňujú opatrenia potrebné na zabezpečenie toho, aby sa ulovený voľne žijúci sleď obyčajný s dĺžkou viac ako 17 cm, ulovený voľne žijúci sivoň, ulovená voľne žijúca mihula riečna a ulovený voľne žijúci pstruh obyčajný a výrobky z nich, ktoré nie sú v súlade s bodom 5.3 prílohy, neuvádzali na trh v iných členských štátoch.
                           Fínsko a Švédsko budú každoročne podávať Komisii správu o opatreniach prijatých s cieľom účinne informovať identifikované citlivé skupiny obyvateľstva o stravovacích odporúčaniach a zabezpečiť, aby sa uvedené ryby a výrobky z nich, ktoré nespĺňajú maximálne hodnoty, neuvádzali na trh v iných členských štátoch. Preukážu tiež účinnosť týchto opatrení.“
                        
                     
         
               2.
            
            
               Príloha sa mení a dopĺňa v súlade s prílohou k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 37, 13.2.1993, s. 1.
   
      (2)  Ú. v. EÚ L 364, 20.12.2006, s. 5.
   
      (3)  Vestník EFSA 2010; 8(3):1385, http://www.efsa.europa.eu/en/efsajournal/doc/1385.pdf
   
      (4)  Vestník EFSA (2005) 284, s. 1, http://www.efsa.europa.eu/en/efsajournal/doc/284.pdf.
   
      (5)  Vestník EFSA 2010; 8(7):1701, http://www.efsa.europa.eu/en/efsajournal/doc/1701.pdf
   
      PRÍLOHA
      Oddiel 5: Dioxíny a PCB podobné dioxínom v prílohe k nariadeniu (ES) č. 1881/2006 sa mení a dopĺňa takto:
      
                  a)
               
               
                  Oddiel 5: Dioxíny a PCB sa nahrádza takto:
                  „Oddiel 5:   Dioxíny a PCB (31)
                  
                              Potraviny
                           
                           
                              MAXIMÁLNE HODNOTY OBSAHU
                           
                        
                              SUMA DIOXÍNOV (WHO-PCDD/F-TEQ) (32)
                           
                           
                              SUMA DIOXÍNOV A PCB PODOBNÝCH DIOXÍNOM (WHO-PCDD/F-PCB-TEQ) (32)
                           
                           
                              SUMA PCB28, PCB52, PCB101, PCB138, PCB153 a PCB180 (ICES – 6) (32)
                           
                        
                              5.1
                           
                           
                              Mäso a mäsové výrobky (s výnimkou jedlých drobov) z týchto zvierat (6):
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          hovädzí dobytok a ovce
                                       
                                    
                           
                              2,5 pg/g tuku (33)
                           
                           
                              4,0 pg/g tuku (33)
                           
                           
                              40 ng/g tuku (33)
                           
                        
                              
                                          —
                                       
                                       
                                          hydina
                                       
                                    
                           
                              1,75 pg/g tuku (33)
                           
                           
                              3,0 pg/g tuku (33)
                           
                           
                              40 ng/g tuku (33)
                           
                        
                              
                                          —
                                       
                                       
                                          ošípané
                                       
                                    
                           
                              1,0 pg/g tuku (33)
                           
                           
                              1,25 pg/g tuku (33)
                           
                           
                              40 ng/g tuku (33)
                           
                        
                              5.2
                           
                           
                              Pečeň suchozemských zvierat uvedených v bode 5.1. (6) a výrobky z nej vyrobené
                           
                           
                              4,5 pg/g tuku (33)
                           
                           
                              10,0 pg/g tuku (33)
                           
                           
                              40 ng/g tuku (33)
                           
                        
                              5.3
                           
                           
                              Svalovina rýb a produkty rybolovu a výrobky z nich (25) (34) s výnimkou
                              
                                          —
                                       
                                       
                                          uloveného voľne žijúceho úhora
                                       
                                    
                                          —
                                       
                                       
                                          ulovených voľne žijúcich sladkovodných rýb s výnimkou diadrómnych druhov ulovených v sladkých vodách
                                       
                                    
                                          —
                                       
                                       
                                          rybej pečene a výrobkov z nej vyrobených
                                       
                                    
                                          —
                                       
                                       
                                          olejov z morských živočíchov
                                       
                                    Maximálna hodnota pre kôrovce sa vzťahuje na svalovinu z končatín a abdominálnej časti (44). V prípade krabov a krabom príbuzných kôrovcov (Brachyura a Anomura) sa táto hodnota vzťahuje na svalovinu z končatín.
                           
                           
                              3,5 pg/g čerstvej hmotnosti
                           
                           
                              6,5 pg/g čerstvej hmotnosti
                           
                           
                              75 ng/g čerstvej hmotnosti
                           
                        
                              5.4
                           
                           
                              Svalovina ulovených voľne žijúcich sladkovodných rýb s výnimkou diadrómnych druhov ulovených v sladkých vodách a výrobky z nich
                           
                           
                              3,5 pg/g čerstvej hmotnosti
                           
                           
                              6,5 pg/g čerstvej hmotnosti
                           
                           
                              125 ng/g čerstvej hmotnosti
                           
                        
                              5.5
                           
                           
                              Svalovina uloveného voľne žijúceho úhora (Anguilla anguilla) a výrobky z nej
                           
                           
                              3,5 pg/g čerstvej hmotnosti
                           
                           
                              10,0 pg/g čerstvej hmotnosti
                           
                           
                              300 ng/g čerstvej hmotnosti
                           
                        
                              5.6
                           
                           
                              Rybia pečeň a výrobky z nej vyrobené s výnimkou olejov z morských živočíchov uvedených v bode 5.7
                           
                           
                              —
                           
                           
                              20,0 pg/g čerstvej hmotnosti (38)
                           
                           
                              200 ng/g čerstvej hmotnosti (38)
                           
                        
                              5.7
                           
                           
                              Oleje z morských živočíchov (olej z kože rýb, olej z pečene rýb a oleje z ostatných morských živočíchov určené na priamu ľudskú spotrebu)
                           
                           
                              1,75 pg/g tuku
                           
                           
                              6,0 pg/g tuku
                           
                           
                              200 ng/g tuku
                           
                        
                              5.8
                           
                           
                              Surové mlieko (6) a mliečne výrobky (6) vrátane maslového tuku
                           
                           
                              2,5 pg/g tuku (33)
                           
                           
                              5,5 pg/g tuku (33)
                           
                           
                              40 ng/g tuku (33)
                           
                        
                              5.9
                           
                           
                              Slepačie vajcia a výrobky z vajec (6)
                           
                           
                              2,5 pg/g tuku (33)
                           
                           
                              5,0 pg/g tuku (33)
                           
                           
                              40 ng/g tuku (33)
                           
                        
                              5.10
                           
                           
                              Tuk z týchto zvierat:
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          hovädzí dobytok a ovce
                                       
                                    
                           
                              2,5 pg/g tuku
                           
                           
                              4,0 pg/g tuku
                           
                           
                              40 ng/g tuku
                           
                        
                              
                                          —
                                       
                                       
                                          hydina
                                       
                                    
                           
                              1,75 pg/g tuku
                           
                           
                              3,0 pg/g tuku
                           
                           
                              40 ng/g tuku
                           
                        
                              
                                          —
                                       
                                       
                                          ošípané
                                       
                                    
                           
                              1,0 pg/g tuku
                           
                           
                              1,25 pg/g tuku
                           
                           
                              40 ng/g tuku
                           
                        
                              5.11
                           
                           
                              Zmiešané živočíšne tuky
                           
                           
                              1,5 pg/g tuku
                           
                           
                              2,50 pg/g tuku
                           
                           
                              40 ng/g tuku
                           
                        
                              5.12
                           
                           
                              Rastlinné oleje a tuky
                           
                           
                              0,75 pg/g tuku
                           
                           
                              1,25 pg/g tuku
                           
                           
                              40 ng/g tuku
                           
                        
                              5.13
                           
                           
                              Potraviny pre dojčatá a malé deti (4)
                           
                           
                              0,1 pg/g čerstvej hmotnosti
                           
                           
                              0,2 pg/g čerstvej hmotnosti
                           
                           
                              1,0 ng/g čerstvej hmotnosti“
                           
                        
            
                  b)
               
               
                  Poznámka pod čiarou 31 sa nahrádza takto:
                  
                              „(31)
                           
                           
                              Dioxíny (suma polychlórovaných dibenzo-para-dioxínov (PCDD) a polychlórovaných dibenzofuránov (PCDF), vyjadrené v toxickom ekvivalente Svetovej zdravotníckej organizácie (WHO) s použitím faktorov toxickej ekvivalencie WHO (WHO-TEF)) a suma dioxínov a PCB podobných dioxínom (suma PCDD, PCDF a polychlórovaných bifenylov (PCB), vyjadrené v toxickom ekvivalente WHO s použitím WHO-TEF). WHO-TEF na hodnotenie ohrozenia ľudského zdravia na základe záverov zasadnutia odborníkov Medzinárodného programu chemickej bezpečnosti (IPCS) Svetovej zdravotníckej organizácie (WHO), ktoré sa konalo v Ženeve v júni 2005 (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2) 223–241 (2006)).
                           
                        
                              Kongener
                           
                           
                              Hodnota TEF
                           
                        
                              
                                 Dibenzo-p-dioxíny (PCDD)
                              
                           
                        
                              2,3,7,8 – TCDD
                           
                           
                              1
                           
                        
                              1,2,3,7,8-PeCDD
                           
                           
                              1
                           
                        
                              1,2,3,4,7,8-HxCDD
                           
                           
                              0,1
                           
                        
                              1,2,3,6,7,8-HxCDD
                           
                           
                              0,1
                           
                        
                              1,2,3,7,8,9-HxCDD
                           
                           
                              0,1
                           
                        
                              1,2,3,4,6,7,8-HpCDD
                           
                           
                              0,01
                           
                        
                              OCDD
                           
                           
                              0,0003
                           
                        
                              
                                 Dibenzofurány (PCDF)
                              
                           
                        
                              2,3,7,8-TCDF
                           
                           
                              0,1
                           
                        
                              1,2,3,7,8-PeCDF
                           
                           
                              0,03
                           
                        
                              2,3,4,7,8-PeCDF
                           
                           
                              0,3
                           
                        
                              1,2,3,4,7,8-HxCDF
                           
                           
                              0,1
                           
                        
                              1,2,3,6,7,8-HxCDF
                           
                           
                              0,1
                           
                        
                              1,2,3,7,8,9-HxCDF
                           
                           
                              0,1
                           
                        
                              2,3,4,6,7,8-HxCDF
                           
                           
                              0,1
                           
                        
                              1,2,3,4,6,7,8-HpCDF
                           
                           
                              0,01
                           
                        
                              1,2,3,4,7,8,9-HpCDF
                           
                           
                              0,01
                           
                        
                              OCDF
                           
                           
                              0,0003
                           
                        
                              
                                 PCB podobné dioxínom Non-orto PCB + Mono-orto PCB
                              
                           
                        
                              
                                 Non-orto PCB
                              
                           
                        
                              PCB 77
                           
                           
                              0,0001
                           
                        
                              PCB 81
                           
                           
                              0,0003
                           
                        
                              PCB 126
                           
                           
                              0,1
                           
                        
                              PCB 169
                           
                           
                              0,03
                           
                        
                              
                                 Mono-orto PCB
                              
                           
                        
                              PCB 105
                           
                           
                              0,00003
                           
                        
                              PCB 114
                           
                           
                              0,00003
                           
                        
                              PCB 118
                           
                           
                              0,00003
                           
                        
                              PCB 123
                           
                           
                              0,00003
                           
                        
                              PCB 156
                           
                           
                              0,00003
                           
                        
                              PCB 157
                           
                           
                              0,00003
                           
                        
                              PCB 167
                           
                           
                              0,00003
                           
                        
                              PCB 189
                           
                           
                              0,00003
                           
                        
                              Použité skratky: „T“ = tetra; „Pe“ = penta; „Hx“ = hexa; „Hp“ = hepta; „O“ = okta; „CDD“ = chlórodibenzodioxín; „CDF“ = chlorodibenzofurán; „CB“ = chlórobifenyl.“
                           
                        
            
                  c)
               
               
                  Poznámka pod čiarou 33 sa nahrádza takto:
                  
                              „(33)
                           
                           
                              Maximálna hodnota vyjadrená na základe tuku nie je použiteľná na potraviny s obsahom < 2 % tuku. V prípade potravín s obsahom menej než 2 % tuku je uplatniteľná maximálna hodnota hodnotou stanovenou vzhľadom na celý výrobok a zodpovedá maximálnej hodnote stanovenej vzhľadom na celý výrobok v prípade potravín s obsahom menej než 2 % tuku za pomoci tohto vzorca:
                              Maximálna hodnota vyjadrená na základe obsahu tuku v prípade potravín s obsahom menej než 2 % tuku = maximálna hodnota vyjadrená na základe obsahu tuku pre uvedené potraviny x 0,02.“